## La Comunitat Valenciana partix d’una previsió d’ocupació hotelera del 77 % per a este pont de desembre, cinc punts superior a la de 2024

*** El sondeig destaca la ciutat de València que, amb motiu de la celebració de la Marató diumenge que ve 7 de desembre, s’acosta al ple tècnic amb una ocupació del 89,90 %
* El percentatge més alt de les destinacions d’interior el registra la província de València, amb el 88,67 % de les places reservades, 8,68 punts més que l’any passat**

La Comunitat Valenciana partix d’una previsió d’ocupació hotelera, tant d’interior com de litoral, que arriba al 77 % per a este pont de la Constitució i la Immaculada, els festius nacionals del qual se celebren els pròxims dies 6 i 8 de desembre. Es tracta d’un percentatge cinc punts superior respecte a les previsions de 2024, que es van situar en un 72 % d’ocupació en els dos casos, interior i litoral.

Així ho mostren els resultats d’un sondeig fet per la Conselleria d’Indústria, Turisme, Innovació i Comerç que dirigix Marián Cano, a una mostra representativa d’hotels de la Comunitat Valenciana per a les nits del 5, 6 i 7 de desembre.

Segons este sondeig, la Comunitat Valenciana compta amb unes reserves confirmades que arriben al 71,96 % en el litoral, 5,05 punts superior a la de 2024. Destaca la ciutat de València que, amb motiu de la celebració de la Marató diumenge que ve 7 de desembre, en la qual participaran 36.000 corredors dels quals el 67 % són internacionals, s’acosta al ple tècnic amb una ocupació del 89,90 %, 37,57 punts superior a la de l’any anterior.

Per la seua part, el litoral de Castelló compta amb una previsió d’ocupació per als dies del 5 al 8 de desembre del 76,88 %, 12,58 punts més que en 2024; el litoral de València se situa en un 66,47 % i el litoral d’Alacant, sense comptar Benidorm, registra unes reserves hoteleres del 67,84 %. Així mateix, Benidorm preveu una ocupació per a estos dies que ronda el 80 %.

**Interior de la Comunitat Valenciana**

La mateixa enquesta mostra que els hotels de l’interior de la Comunitat Valenciana tenen unes expectatives d’ocupació del 77,29 %, 4,86 punts superior a la de 2024.

El percentatge més alt el registra l’interior de la província de València, amb una estimació del 88,67 % de les seues places reservades, la qual cosa suposa 8,68 punts més que l’any passat. Li seguix l’interior de la província de Castelló amb una previsió del 79,55 %, mentres que l’interior d’Alacant compta amb unes previsions del 46,82 %. En estos dos últims casos, es tracta d’estimacions similars a l’any anterior, amb lleugers increments de 0,28 i 0,56 punts interanuals, respectivament.

Fecha: 05/12/2025